Renons | Woorde
Laasnag is ‘n hele blog beplan, geskryf en gepubliseer .
Wakkerlê kan produktief wees.
My Ma het van gedagtegang gepraat.. as jy jou dinke dink.
Woorde netjies agtermekaar volledig gekomma en gepunt as jy nou uit die vuis moes praat.
Die blog was oor die woord renons.
Sy, dis nou die uwe se Ma het soms die woord renons gebruik, deesdae het renons sommer ‘gatvol’ geraak ! Wel in hierdie huis gebruik ons nie renons nie…
Daarvan het dadels gekom ..
van die blog.
Die gedagtegang, alles moerlandspan toe.
Daardie pan waar net stoffies in die wind opwaai en wintertyd ysig aanvoelbaar teen jou gesig .
Hy kla oor vergeet, glo die oorlog( chemo) se skuld.
Sy kla ook oor vergeet, sy’t ewige renons daarin.
Sy troos haarself deesdae nes haar stomme Ma gemaak het met ‘n ‘toemaar, my kind’!
Sy dink nog aan ‘n handige beskuldigde …
Sodra die blog tussen die grysstof opgespoor word- sal dit verwoord word.
Gekomma en gepunt, ‘ sinne hang nie sommer so in die lug nie my kind’
17 comments on “Renons”	Hier "blok" Elanè	Januarie 6, 2017
kannie waggie… ag ek bedoel – kan nie wag nie!
Antwoord	ddupl3ss1s	Januarie 6, 2017
Die hoop beskaam nie, miskien blog oor skaars woordgebruike!
Antwoord	Hier "blok" Elanè	Januarie 6, 2017
Dit behoort nogal interessant te wees! LikeLike
Annabelle Lombard	Januarie 6, 2017
Goeie leesstof! Sent from my iPhone >
Dankie Annabelle vir die kuier op hierdie stoep .
Antwoord	poerdez	Januarie 6, 2017
Menz praat soms interne bakke vol bloginskrywings in die motor oppad huis toe … net om niks daarvan te onthou wanneer dit by die neerskryf kom nie.
Wonder ook soms hoe mede bloggers blogs beplan ? Sou interessant wees .
Menz se post-idees kom van oral oor af … FB en op die pad en TV en flieks en boeke en life in general.
Toortsie	Januarie 6, 2017
Oeee dit maak mens moedeloos! Die beste bloginskrywings met die raakste woorde gebeur altyd wanneer dit nie neergeskryf kan word nie!
Ek het altyd notaboekie in my handsak aangehou, los woorde – dan wonder ek wat op aarde het ek daarmee bedoel ? gesien? gehoor?
Antwoord	Tannie Frannie	Januarie 6, 2017
Ag dis so lekker om van jou te lees. My mees skouspelagtige onlangse vergeetsessie was twee ure se onverdunde paniek terwyl ek my paspoort soek – wat my dogter so 20 dae vantevore (onder my oë!) veilig in die kluis toegesluit het…
Ag mens ! daardie sweetjie op die bo-lip angs!! LikeLiked by 1 person
Antwoord	lewies	Januarie 6, 2017
My blogs wat in die donker ure ontstaan vlug met eerste lug weer die vergetelheid in.
Antwoord	rondomtaliedraai	Januarie 6, 2017
Gelukkig word die Chemo-vergeet later beter en daarna vergeet mens hoe bang dit jou gemaak het. Vir jou het ek egter nie ‘n oplossing nie… grinnik… wel nie wat mens in beskaafde geselskap kan noem nie
Antwoord	scrapydo2.wordpress.com	Januarie 7, 2017
Dit is presies hoe dit met my ook werk. Ek dink die wonderlikste goed uit om oor te skryf terwyl ek stort. Dan kom die alledaagse dinge verby en gryp sommer die gedagtes ook weg na die “werklike” lewe. Gaan sit dan en wil iets skryf! Aikona, waaroor was dit nou weer gewees? Ek het meegevoel met jou. Nou die dag wou ek n mooi woord gebruik om die geboorte van die kleinkind te beskryf. Toe ek dit vir my seun wou sê – wraggies niks! Het woord later wel onthou maar alweer vergeet. Die lewe gaan egter voort al blog mens nie daaroor nie nê! :)
Antwoord	ddupl3ss1s	Januarie 7, 2017
‘n Woord om vir ‘n nuwe lewetjie! Ag so omvattend die groot vreugde en ‘n oorweldigende gevoel – nogmaals geluk mag die woorde mooi in ‘n ry staan om die kleine mensie te kan beskryf. LikeLike
Dankie hoor! Ek is ook vreeslik trots op my seun wat die genot van n babtjie kan geniet. Hy was nog altyd lief vir die kleintjies. Die grote man het hele geboorte meegemaak. LikeLiked by 1 person
This entry was posted on Januarie 6, 2017 by ddupl3ss1s in Gedagtes vir die dag..	Kortskakel